Na temelju članka 9. stavka 1. Zakona o naseljima („Narodne novine“ broj 54/88) i članka 31. Statuta Općine Vidovec („Službeni vjesnik Varaždinske županije“, broj 04/18), Općinsko vijeće Općine Vidovec na 28. sjednici održanoj dana 10. ožujka 2021. godine, donosi

**ODLUKU**

**o određivanju imena ulice u naselju Domitrovec**

**Članak 1.**

Općinsko vijeće Općine Vidovec određuje ime ulice u naselju Domitrovec i to:

**Ulica Augusta Šenoe** –proteže se na dijelovima katastarskih čestica br. 717/31 i 717/66 obje u k.o. Vidovec, ukupne duljine 118,70 m.

Predmetna ulice izvesti će se kao slijepa, sa spojem na kolnik lokalne ceste LC 25043 na njezinom istočnom dijelu.

**Članak 2.**

Grafički prikaz ulice iz članka 1. ove Odluke, sastavni je dio ove Odluke i nije predmet objave.

**Članak 3.**

Ime ulice označiti će se natpisnim pločama, a svaki objekt brojem sukladno Pravilniku o načinu označavanja imena naselja, ulica i trgova te o obilježavanju zgrada brojevima.

**Članak 4.**

Državna geodetska uprava - Područni ured Varaždin odrediti će kućne brojeve u ulici utvrđenoj u članku 1. ove Odluke te izvršiti upis imena ulice i brojeva zgrada u svojim evidencijama.

**Članak 5.**

Ova Odluka stupa na snagu osmog dana od dana objave u „Službenom vjesniku Varaždinske županije“.

 KLASA: 015-01/21-01/01

URBROJ: 2186/10-01/1-21-01

Vidovec, 10. ožujka 2021.

OPĆINSKO VIJEĆE OPĆINE VIDOVEC

 PREDSJEDNIK

 Zdravko Pizek